เรื่องร้องเรียน: ขอร้องเรียนเรื่องความล่าช้าของ การก่อสร้างถนนที่แยกรัชดา- ท่าพระ มีการปิดเลนถนน ส่งผลให้การจราจรที่จะมุ่งหน้าไปทางราชพฤกษ์ ตลาดพลู จรัญสนิทวงศ์ รวมถึงเดอะมอลล์ท่าพระ เกิดรถติดสะสมมากเป็นปัญหาที่ไม่จบไม่สิ้น ไม่ว่าจะเป็นช่วง Prime Time หรือช่วงเวลาปกติ ซึ่งก่อนหน้านี้ตอนที่การก่อสร้างอุโมงค์แยกรัชดา- ท่าพระเสร็จใหม่ๆ การจราจรจากที่เคยติดมานานกลับมา Flow ดีอีกครั้งไม่มีปัญหาสักระยะหนึ่ง  แต่พอมีการซ่อมถนนข้างฟุตบาท รถกลับมาติดอีกครั้ง อย่างไม่ควรจะเป็นเพราะประชาชนที่เดินทางถนนเส้นนี้เป็นประจำใช้ความอดทนสูงมาดรอให้การสร้างอุโมงค์ข้ามแยกเสร็จเพื่อจะให้การจราจรเกิดสภาพคล่องมานานแล้ว  แต่ทำไมถึงบริหารจัดการควบคุมการก่อสร้างงานที่เล็กกว่าอุโมงค์ไม่จบสักที  การดำเนินงานควรสัมพันธ์กันให้จบพร้อมกันทั้งหน้าถนนทั้งอุโมงค์เพราะประชาชนอดทนมานานแล้ว
การดำเนินการของเจ้าหน้าที่: 📣สำนักการโยธา กทม. ขอขอบคุณสำหรับการแจ้งข้อมูลค่ะ ปัจจุบันสำนักการโยธาอยู่ระหว่างเร่งรัดงานก่อสร้างถนนใหม่ทั้งหมดตลอดทั้งโครงการก่อสร้างทางลอดรัชดา-ราชพฤกษ์ให้แล้วเสร็จภายในเดือนมิถุนายน 2566 🚧 โปรดหลีกเลี่ยงเส้นทางแนวถนนรัชดาภิเษก ตั้งแต่แยกท่าพระ ถึง สะพานพระราม 3 ขออภัยในความไม่สะดวก 👷🏻♀สำนักการโยธา กทม. ขอบพระคุณอีกครั้งสำหรับการแจ้งปัญหาให้เราทราบค่ะ🙏
ความเห็นของผู้แจ้ง: ขอบคุณเจ้าหน้าที่ทุกฝ่ายลที่เกี่ยวข้องที่รับฟังปัญหาชาวบ้านและพยายามแก้ไขค่ะ
พื้นที่: แขวงบุคคโล เขตธนบุรี กรุงเทพมหานคร